**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2017 M. GRUODŽIO 15 D. SPRENDIMO NR. 5TS-1128 ,,DĖL INVESTICINIO PLANO UAB „LAZDIJŲ ŠILUMA“ TIEKIAMOS ŠILUMOS BAZINĖS KAINOS GALIOJIMO LAIKOTARPIUI – 2018–2019 METAMS** **DERINIMO“ PAKEITIMO**

2019 m. vasario 13 d. Nr. 34-1613

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos šilumos ūkio įstatymo 35 straipsniu, Šilumos tiekimo įmonių investicinių planų derinimo su Lazdijų rajono savivaldybės taryba tvarkos aprašo, patvirtinto Lazdijų rajono savivaldybės tarybos 2008 m. rugsėjo 9 d. sprendimu Nr. [5TS-560](http://www.infolex.lt/lazdijai/Default.aspx?Id=3&DocId=11423) „Dėl Šilumos tiekimo įmonių investicinių planų derinimo su Lazdijų rajono savivaldybės taryba tvarkos aprašo patvirtinimo“, 2 punktu ir 3.3 papunkčiu ir atsižvelgdama į UAB „Lazdijų šiluma“ 2019-01-04 raštą Nr. 7-11 „Dėl investicinio plano derinimo“ ir į Šilumos tiekimo įmonių pateiktų investicinių planų nagrinėjimo komisijos, sudarytos Lazdijų rajono savivaldybės administracijos direktoriaus 2017 m. lapkričio 5 d. įsakymu Nr. [10V-1265](http://10.103.1.4:49201/aktai/Default.aspx?Id=3&DocId=45630) „Dėl komisijos sudarymo“, 2019 m. sausio 16 d. nutarimą (protokolas Nr. 4) ir 2019 m. vasario 7 d. nutarimą (protokolas Nr. 5), Lazdijų rajono savivaldybės taryba nusprendžia:

1. Pakeisti investicinį planą UAB „Lazdijų šiluma“ tiekiamos šilumos bazinės kainos galiojimo laikotarpiui – 2018–2019 metams, suderintą Lazdijų rajono savivaldybės tarybos 2017 m. gruodžio 15 d. sprendimo Nr. [5TS-1128](http://www.infolex.lt/lazdijai/Default.aspx?Id=3&DocId=46008) „Dėl investicinio plano UAB „Lazdijų šiluma“ tiekiamos šilumos bazinės kainos galiojimo laikotarpiui – 2018–2019 metams derinimo“ 1 punktu, ir išdėstyti jį nauja redakcija (pridedama).

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2019-02-07

|  |  |
| --- | --- |
|   | SUDERINTALazdijų rajono savivaldybės tarybos 2017 m. gruodžio 15 d. sprendimu Nr. 5TS-1128 (Lazdijų rajono savivaldybės tarybos 2019 m. sausio d. sprendimo Nr.redakcija) |

**INVESTICINIS PLANAS UAB „LAZDIJŲ ŠILUMA“ TIEKIAMOS ŠILUMOS BAZINĖS KAINOS GALIOJIMO LAIKOTARPIUI – 2018–2019 METAMS**

|  |  |  |  |  |
| --- | --- | --- | --- | --- |
| **Eil. Nr.** | **Atliekamų darbų arba teikiamų paslaugų pavadinimas** | **Atliekamų darbų arba teikiamų paslaugų kaina Eur be PVM** | **Darbų atlikimo arba paslaugų suteikimo numatytas laikotarpis** | **Finansavimo šaltiniai** |
| **2018 metai** |
| 1. | Lazdijų katilinės rekonstrukcija, pakeičiant šilumos gamybos įrenginiusLazdijų katilinėje šiuo metu veikia du vandens šildymo katilai KV-Rm-3 kūrenami medienos skiedromis, kurių galia po 3 MW. Šie katilai buvo sumontuoti 2002 metais, kai katilinė buvo rekonstruota ir vietoje mazuto buvo pradėta kūrenti medienos skiedros. Per 15 darbo metų katilai pakankamai nusidėvėjo, kuo toliau, tuo daugiau atsiranda eksploatacinių gedimų. 3 MW katilas veikia ir ne šildymo sezono metu, kuomet reikia tik 0,5 MW galios. Todėl katilas veikia labai neefektyviai. Katilinėje taip pat yra vandens šildymo katilas DKVR -6,5-13, kūrenamas skalūnų alyva ir veikia kaip rezervinis katilas. Modernizuojant katilinę, numatoma vietoje vieno 3 MW vandens šildymo katilo sumontuoti 4 MW katilą su pakura žiemos sezonui ir 0,7 MW katilą vasaros sezonui. Kartu būtų montuojamas kondensacinis ekonomaizeris, naujas dūmtraukis, kuro tiekimo, pelenų šalinimo sistemos, katilinės įrenginių valdymo automatikos įrenginiai. Anksčiau derintose investicijoje buvo numatyta montuoti tik vieną 5 MW galios katilą. Investicinio projekto reikalingumą sąlygoja tai, kad baigiasi esamų katilų veikimo ištekliai, todėl reikės spręsti klausimą, ar juos 100 % kapitališkai remontuoti, ar keisti naujais, ekonomiškesniais katilais. Naujas šiuolaikiškas katilas ir ekonomaizeris labai padidintų katilinės darbo patikimumą ir ekonomiškumą. Investicijos leistų padidinti katilinės bendrą ekonomiškumo koeficientą iki 97,72 % arba 11, 3 % ir sumažintų lyginamąsias kuro sąnaudas iki 87,29 kg/MWh arba 14%. Padidėjus katilinės darbo efektyvumui, mažiau būtų sudeginama kuro, o tai leistų sumažinti kenksmingų medžiagų išmetimą į atmosferą. Projektas būtų įgyvendinamas gavus ES struktūrinių fondų pagalbą 2018-2019 metais.  | 1350000,00 | 2018 m. gegužės–2019 m. spalio mėn. | 60 proc. – Europos Sąjungos struktūrinių fondų piniginės lėšos ir 40 proc. – paskolos iš bankų |
| 2. | Veisiejų katilinės Nr. 1 rekonstrukcija, pakeičiant šilumos gamybos įrenginiusVeisiejų katilinėje Nr.1 šiuo metu veikia vandens šildymo katilas KV-Rm-3, kūrenamas medienos skiedromis (3 MW, sumontuotas 2002 m.) – žiemos sezonui ir Kalvis - 400, kūrenamas malkomis (0,4 MW, sumontuotas 2005 m.) – vasaros sezonui. Katilinėje taip pat yra rezervinis garo katilas DE - 16 (12 MW, sumontuotas 1990 m. ), kūrenamas skalūnų alyva. Pagrindinis katilas KV-Rm-3, dirbantis šildymo sezono metu, sumontuotas 2002 metais. Jis yra blogos techninės būklės, daug kartų remontuotas. Be to, jo galia yra beveik du kartus didesnė nei didžiausias vartotojų šilumos poreikis. Vasaros sezono metu šildymo katilas Kalvis - 400 veikia labai neefektyviai, nes kūrenamas malkomis, kurių padavimas į katilą vyksta rankiniu būdu. Malkų paruošimas, medienos supjovimas, malkų skaldymas reikalauja taip pat daug darbo jėgos. Rezerve esantis garo katilas DE-16 yra 8 kartus didesnis, jeigu yra reikalinga didesnė šiluminė galia. Be to, tai yra garo katilas, kurio naudojimas esant nedideliam šilumos poreikiui yra praktiškai neįmanomas. Modernizuojant katilinę, numatoma vietoje 3 MW galios KV-Rm-3 katilo sumontuoti 2 MW vandens šildymo katilą su pakura. Vietoje 0,4 MW galios katilo Kalvis - 400 sumontuoti 0,3 MW vandens šildymo katilą, kūrenamą medienos skiedromis. Naujų katilų darbas būtų automatizuotas, padidėtų katilų veikimo efektyvumas. Vietoje 12 MW garo katilo DE -16 numatoma sumontuoti 1 MW galios rezervinį vandens šildymo katilą, kūrenamą skystu kuru. Šiuolaikinių skysto kuro katilų šilumos gamybos efektyvumas sudaro apie 90-93 %, o dabar esančio, technologiškai pasenusio ir kelis kartus viršijančio reikalaujamą šilumos galią garo katilo DE-16 šilumos gamybos efektyvumas yra gerokai žemesnis. Naujų katilų įrengimas taip pat leis sumažinti remonto ir įrangos priežiūros išlaidas | 880000,00 | 2018 m. gegužės–2019 m. spalio mėn. | 60 proc. – Europos Sąjungos struktūrinių fondų piniginės lėšos ir 40 proc. – paskolos iš bankų |
| 3. | Spausdintuvo įsigijimas | 181,00 | 2018 m. kovo mėn. | Nusidėvėjimo sąnaudos |
| 4. | Varžos matuoklio įsigijimas | 424,00 | 2018 m. balandžio mėn. | Nusidėvėjimo sąnaudos |
| 5. | Kompiuterio įsigijimas | 591,00 | 2018 m. gegužės mėn. | Nusidėvėjimo sąnaudos |
| 6. | Šilumos apskaitos prietaisų pakeitimas | 2700,00 | 2018 m. birželio – spalio mėn. | Nusidėvėjimo sąnaudos |
| 7. | Kompiuterinių programų koregavimas | 100,00 | 2018 m. liepos mėn. | Nusidėvėjimo sąnaudos |
| 8. | Miškovežio remontas | 1110,00 | 2018 m. gegužės mėn. | Nusidėvėjimo sąnaudos |
| 9. | Karšto vandens skaitiklių pakeitimas | 900,00 | 2018 m. sausio – gruodžio mėn. | Nusidėvėjimo sąnaudos |
| 10. | Šilumos tinklų gedimų kontrolės prietaiso įsigijimas | 3000,00 | 2018 m. spalio mėn. | Nusidėvėjimo sąnaudos |
| **Iš viso:** | **2 239006,00** |  |  |
| **2019 metai** |
| 1. | Šilumos apskaitos prietaisų pakeitimas | 3000,00 | 2019 m. birželio – rugsėjo mėn. | Nusidėvėjimo sąnaudos |
| 2. | Karšto vandens skaitiklių pakeitimas | 1000,00 | 2020 m. sausio – gruodžio mėn. | Nusidėvėjimo sąnaudos |
| **Iš viso:** | **4000,00** |  |

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2017 M. GRUODŽIO 15 D. SPRENDIMO NR. 5TS-1128 ,,DĖL INVESTICINIO PLANO UAB „LAZDIJŲ ŠILUMA“ TIEKIAMOS ŠILUMOS BAZINĖS KAINOS GALIOJIMO LAIKOTARPIUI – 2018–2019 METAMS** **DERINIMO“ PAKEITIMO PROJEKTO**

**AIŠKINAMASIS RAŠTAS**

2019 m. vasario d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2017 m. gruodžio 15 d. sprendimo Nr. [5TS-1128](http://www.infolex.lt/lazdijai/Default.aspx?Id=3&DocId=46008) ,,Dėl investicinio plano UAB „Lazdijų šiluma“ tiekiamos šilumos bazinės kainos galiojimo laikotarpiui – 2018–2019 metams derinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos šilumos ūkio įstatymo 35 straipsniu, Šilumos tiekimo įmonių investicinių planų derinimo su Lazdijų rajono savivaldybės taryba tvarkos aprašo, patvirtinto Lazdijų rajono savivaldybės tarybos 2008 m. rugsėjo 9 d. sprendimu Nr. [5TS-560](http://www.infolex.lt/lazdijai/Default.aspx?Id=3&DocId=11423) „Dėl Šilumos tiekimo įmonių investicinių planų derinimo su Lazdijų rajono savivaldybės taryba tvarkos aprašo patvirtinimo“, 2 punktu ir 3.3 papunkčiu bei atsižvelgta į UAB „Lazdijų šiluma“ 2019-01-04 raštą Nr. 7-11 „Dėl investicinio plano derinimo“, Šilumos tiekimo įmonių pateiktų investicinių planų nagrinėjimo komisijos, sudarytos Lazdijų rajono savivaldybės administracijos direktoriaus 2017 m. lapkričio 5 d. įsakymu Nr. [10V-1265](http://10.103.1.4:49201/aktai/Default.aspx?Id=3&DocId=45630) „Dėl komisijos sudarymo“, 2019 m. sausio 16 d. nutarimą (protokolas Nr. 4) ir 2019 m. vasario 7 d. nutarimą (protokolas Nr. 5).

Investicinis planas derinamas galiojančių šilumos kainų dedamųjų galiojimo laikotarpiui. Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos šilumos ūkio įstatymo 2 straipsnio 30 dalimi, Šilumos kainų nustatymo metodikos, patvirtintos Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl šilumos kainų nustatymo metodikos“, 55 punktu bei atsižvelgdama į UAB „Lazdijų šiluma“ 2017-11-02 raštą Nr. 7-275 „Dėl šilumos bazinės kainos dedamųjų galiojimo laikotarpio“, Lazdijų rajono savivaldybės taryba 2017 metų lapkričio 10 d. sprendimu Nr. [5TS-1094](http://10.103.1.4:49201/aktai/Default.aspx?Id=3&DocId=45459) „Dėl UAB „Lazdijų šiluma” šilumos bazinės kainos (kainos dedamųjų) galiojimo laikotarpio nustatymo“ nustatė UAB „Lazdijų šiluma“ šilumos bazinės kainos (kainos dedamųjų) trejų metų galiojimo laikotarpį. Šios kainų dedamosios galioja ir šiuo metu.

Šio projekto tikslas – pakeisti investicinį planą UAB „Lazdijų šiluma“ tiekiamos šilumos bazinės kainos galiojimo laikotarpiui – 2018–2019 metams, suderintą Lazdijų rajono savivaldybės tarybos 2017 m. gruodžio 15 d. sprendimo Nr. [5TS-1128](http://www.infolex.lt/lazdijai/Default.aspx?Id=3&DocId=46008) „Dėl investicinio plano UAB „Lazdijų šiluma“ tiekiamos šilumos bazinės kainos galiojimo laikotarpiui – 2018–2019 metams derinimo“ 1 punktu, ir išdėstyti jį nauja redakcija (pridedama), kurioje nurodomos būsimos 2019 metų ir 2018 metais faktiškai atliktos investicijos. Investiciniuose planuose faktiškai atliktų investicijų apskaitymas ir derinimas nustatytas Energetikos įmonių investicijų vertinimo ir derinimo Valstybinėje kainų ir energetikos kontrolės komisijoje tvarkos aprašu, Valstybinės kainų ir energetikos kontrolės komisijos 2015 m. balandžio 17 d. nutarimu Nr. O3-252 „Dėl Valstybinės kainų ir energetikos kontrolės komisijos 2009 m. liepos 10 d. nutarimo Nr. O3-100 „Dėl Valstybinės kainų ir energetikos kontrolės komisijos 2003 m. birželio 17 d. nutarimo Nr. O3-35 „Dėl Energetikos įmonių investicijų projektų derinimo Valstybinėje kainų ir energetikos kontrolės komisijoje tvarkos patvirtinimo“ pakeitimo**“** pakeitimo“, 12 punkte ir 18.2 papunktyje.

UAB „Lazdijų šiluma“ yra centralizuotai tiekiamos šilumos Lazdijų rajono savivaldybės teritorijoje tiekėjas.

UAB „Lazdijų šiluma“ planuojamos ir 2018 metais faktiškai atliktos investicijos vertinamos kaip būtinos šilumos tiekimo veikloje, siekiant tinkamai vykdyti teisės aktų reikalavimus bei šilumos vartotojams patikimai, be sutrikimų tiekti šilumos energiją ir karštą vandenį.

Numatomos investicijos neigiamų pasekmių UAB „Lazdijų šiluma“ veiklai nesukelia.

Įgyvendinus Lazdijų rajono savivaldybės tarybos sprendimą, bus įvykdyta teisės aktais nustatyta Lazdijų rajono savivaldybės tarybos prievolė suderinti UAB „Lazdijų šiluma“ investicinius planus.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta– priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas